Der var ikke meget slinger i valsen over Jan Ø. Jørgensens præstation ved Super Series-finalerne i Dubai natten til torsdag. I bare to sæt eksperede han sin tyske modstander Marc Zwiebler ud af turneringen med cifrene 21-18, 21-10. Med en hurtig føring på 4-0 i første sæt fik Jan Ø. Jørgensen ro til at afvise alle forsøg på at komme tættere på fra Marc Zwieblers side. Og end ikke en afbrydelse i spillet, for at Zwiebler kunne blive tilset af en læge, forstyrrede nordjyden. Og forskellen på de to spillere blev kun større i andet sæt. Her dundrede Jan Ø. Jørgensen derudad, mens tyskeren blev efterladt på perronen og måtte se sig slået med hele 21-10. Dermed har Jan Ø. Jørgensen kvalificeret sig til turneringens semifinale.

Opsummering:
Tyske Marc Zwiebler måtte efter sammenstødet med den danske naturkraft Jan Ø. Jørgensen vinke farvel til sin semifinaleplads.